

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS ADMINISTRACIJOS SOCIALINĖS PARAMOS SKYRIMO KOMISIJOS NUOSTATŲ PATVIRTINIMO**

2025 m. kovo 7 d. Nr. DĮS-18

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamasVienkartinių ir tikslinių pašalpų skyrimo ir mokėjimo Šilalės rajone tvarkos aprašo, patvirtinto Šilalės rajono savivaldybės tarybos 2023 m. liepos 27 d. sprendimu Nr. T1-189 ,,Dėl Vienkartinių ir tikslinių pašalpų skyrimo ir mokėjimo Šilalės rajone tvarkos aprašo patvirtinimo“, 9.6.3 papunktį, 14 punktą, 15.2 papunktį:

1. T v i r t i n u pridedamus:

1.1. Šilalės rajono savivaldybės administracijos Socialinės paramos skyrimo komisijos nuostatus (1 priedas);

1.2. Prašymo formą (2 priedas);

1.3. Gyventojų pastatų, nukentėjusių nuo gaisro ir kitų stichinių reiškinių, atstatymui reikalingų medžiagų ir lėšų poreikio preliminarus apskaičiavimo formą (3 priedas);

1.4. Gyventojų pastatų, nukentėjusių nuo gaisro ir kitų stichinių reiškinių, seniūnijos pažymos apie priklausantį turtą formą (4 priedas).

2. Pripažįstu netekusiu galios Šilalės rajono savivaldybės administracijos direktoriaus 2024 m. rugpjūčio 22 d. įsakymą Nr. DĮS-60 „Dėl Šilalės rajono savivaldybės administracijos Socialinės paramos skyrimo komisijos nuostatų patvirtinimo“.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

# Administracijos direktorius Andrius Jančauskas